L'IES Joan Ramon Benaprès participa en el programa ERASMUS+, el qual concedeix al nostre alumnat de CFGS de Gestió d’Allotjaments Turístics, Direcció de Cuina i Serveis en Restauració la possibilitat de realitzar un període de practiques en una empresa europea relacionada amb el seu sector.

Ja s'ha obert la convocatòria Erasmus+ per al curs 2019-20, i en les properes setmanes començarà el procés de selecció pel qual s’escollirà als alumnes per realitzar pràctiques a l’estranger.

* **MOBLITATS CONCEDIDES:** per al curs 2019-2020 s’han concedit al nostre centre 24 mesos per a realitzar mobilitats. Tenint en compte que el període de temps mínim per estada és de 2 mesos, l’assignació mencionada es tradueix en un màxim de 12 mobilitats (12 x 2), però poden ser moltes menys si es decideix fer estades més llargues (més de 2 mesos).
* **NOVETAT:** com a novetat aquest any, cal mencionar que les hores realitzades pels alumnes de CFGS d’Allotjaments durant la mobilitat a l’estranger estan reconegudes no sols com a Formació en Centres de Treball (hores FCT), sinó també com a hores de Formació DUAL.

Ja està disponible al suro/àgora (apartat de mobilitat, curs 2019-20) tota la informació relacionada amb les estades Erasmus+ per aquest curs. Per a qualsevol dubte podeu contactar amb el coordinador de mobilitat: mobilitat@iessitges.cat.

Així mateix**, s'informarà de la data i hora de les reunions informatives convocades per mitjà de missatges al fòrum de TUTORIA dels CFGS.** En aquestes reunionss’informarà als alumnes interessats sobre qüestions relatives a criteris i procediment de selecció, documents de sol·licitud, possibles destinacions per al curs, finançament, empreses on es realitzaran les mobilitats, etc.

Moltes gràcies.